stanford-oval/wikipedia huggingface dataset:
Burning Up

| ”Burning Up” Madonna |
| --- | --- | --- |

Singlen tiedot
 Albumilta: Madonna
 B-puoli: ”Physical Attraction”
 Äänitetty : marraskuu 1982; Sigma Sound Studios, New York City
 Julkaistu: 9. maaliskuuta 1983
 Formaatti: 12" vinyyli, 7" vinyyli
 Tekijä(t): Madonna
 Tuottaja(t): Reggie Lucas
 Tyylilaji: dancepop
 Kesto: 03.45
 Levy-yhtiö: Sire, Warner Bros.
Madonnan muut singlet
| ”Everybody” 1982 | ”Burning Up” 1983 | ”Holiday” 1983 |
Burning Up on yhdysvaltalaisen laulaja-lauluntekijä Madonnan kappale hänen debyyttialbumiltaan. Kappale julkaistiin albumin toisena singlenä 9. maaliskuuta 1983, joissakin maissa myös "Physical Attractionin" A-puolisena singlenä. Madonna esitteli kappaleesta varhaisen demoversion Sire Recordsille, joka suostui nauhoittamaan kappaleen singleksi sen jälkeen kun "Everybodysta" tuli tanssihitti. Singlen tuotti Reggie Lucas, kun taas John Benitez vastasi kitarariffeistä ja taustalaulusta. Kappaleessa kuultavia soittimia ovat muun muassa bassokitara, kosketinsoitin sekä rummut.
Yhdessä "Physical Attraction" -singlen kanssa julkaistuna kappale sai ristiriitaisen vastaanoton: kappaleen synkkää sävyä kritisoitiin, mutta toisaalta sen tanssirytmistä pidettiin. Siitä ei tullut kaupallista menestystä, mutta se pääsi Yhdysvalloissa Billboard Hot Dance Club Songs -listan 3. sijalle ja Australiassa Kent Music Reportin 13. sijalle. Lukuisten singleä markkinoineiden live-esitysten jälkeen kappale lisättiin Virgin Tourin esityslistaan. Kappaleen sähkökitaraversio esitettiin Re-Invention World Tourilla.
Kappalelista

Burning Up (7" version) – 3.45
Physical Attraction (7" version) – 3.52
Burning Up (12" version) – 5.56
Physical Attraction (Album version) – 6.35
Burning Up" (Alternate album version) – 4.48
Physical Attraction (7" version) – 3.52
Burning Up (12" version) – 5.56
Physical Attraction (Album version) – 6.34
Listasijoitukset

| Listat (1983) | Sija |
| --- | --- |
Australia (Kent Music Report): 13
Yhdysvallat (Billboard Hot Dance Club Songs): 3
Käännös suomeksi
Carl-Martin Bergroth

Carl-Martin Bergroth (1. syyskuuta 1892 Suoniemi – 20. marraskuuta 1986 Helsinki) oli suomalainen sotilas, yrittäjä ja yritysjohtaja, joka sai kauppaneuvoksen arvonimen.
Henkilöhistoria

Bergrothin vanhemmat olivat Karl Emil Bergroth ja Gerda Olivia Ringbom ja puoliso Johanna (Mirka) Röneholm. Ylioppilaaksi Bergroth tuli Tampereella 1911. Hän osallistui Suomen sisällissotaan valkoisten puolella, suoritti Kadettikoulun ja palveli joukkueenjohtajana ja eskadroonanpäällikkönä ratsuväkirykmentissä vuoteen 1922. Bergroth otti myös osaa talvi- ja jatkosotaan. Hän oli Auto-Vulcanon ja Rengaskeskuksen palveluksessa 1922–1934 ja sitten Oy Alftan Ab:llä, jonka toimitusjohtaja hän oli 1949–1966. Bergroth perusti myös Oy Elektro-Diesel Ab:n ja oli sen toimitusjohtaja 1958–1971. Hän oli molempien yhtiöiden hallituksen puheenjohtaja aina kuolemaansa saakka. Kauppaneuvoksen arvonimen hän sai 1961. Bergroth, sotilasarvoltaan ratsumestari, oli Hakkapeliittayhdistyksen ja Suomen moottorivenekerhon kunniajäsen.
Julkaisuja

50 vuotta autoilun palveluksessa: julkaisu oy Alftan ab:n 50-vuotisjuhlan johdosta, 1961
Glimtar från åren 1892–1972 , 1972
Chimichurri

Chimichurrikastiketta.
Chimichurri on argentiinalainen kastike. Sitä tarjoillaan etenkin pihvien, mutta myös muun liharuuan lisukkeena.
Piirteet ja käyttö

Chimichurrin perusraaka-aineita ovat persilja, oregano, chilijauhe, valkosipuli ja kasvisöljy. Tarkempia reseptejä ja valmistusmenetelmiä on kuitenkin useampia. Tavallisin tapa käyttää chimichurria on tarjoilla sitä pihvin kanssa. Perinteisesti sitä käytettiin etenkin peittämään voimakasmakuista tuoreeltaan leikatun lihan makua. Pihvien lisäksi sitä voidaan käyttää myös miltei minkä vain muun liharuuan lisukkeena.
Chimichurri on erityisen suosittua Argentiinassa. Se on kuitenkin levinnyt myös eri puolille maailmaa etenkin argentiinalaisten ravintoloiden mukana.
Historia

Chimichurrin alkuperästä on useampia eri suosittuja tarinoita. Yksi tunnetuimmista liittyy irlannista Argentiinaan 1800-luvulla saapuneeseen siirtolaiseen James McCurryyn. Hänen sanotaan yrittäneen luoda worcesterkastikeen tapaisen kastikkeen paikallisia raaka-aineita käyttäen. Nimi chimichurri on johdettu tämän tarinan mukaan argentiinalaisesta tavasta lausua hänen nimensä. Muissa tarinoissa kastike ja nimi on johdettu baskien mukanaan tuomasta yrttikastikkeesta tximitxurri, tai vangiksi jääneen brittisotilaan pyynnöstä "give me the curry".
Tarinoissa kastike liitetään usein 1800-luvun tapahtumiin, mutta sillä saattaa olla todellisuudessa paljon pidempi historia. Joidenkin historioitsijoiden mukaan kastike on peräisin alueen alkuperäiskansoilta ja sitä on valmistettu jo ennen Kristoffer Kolumbuksen saapumista Amerikkaan vuonna 1492. Nimi on saatettu johtaa ketšuan kielestä ja se on ollut yleisnimitys lihan säilömisen yhteydessä käytetyille voimakkaille kastikkeille.
Pihvin kanssa.
Canon EOS 6D

| Canon EOS 6D |
| --- | --- |

Tyyppi:  digitaalinen järjestelmäkamera
Kenno:  36 × 24 mm CMOS
Korkein resoluutio:  20,2 megapikseliä
Objektiivi:  Canon EF -objektiivit
Suljinajat:  1/4 000 – 30 s
Tarkennuspisteet:  11
Sarjakuvaus:  4,5 kuvaa/sekunti
ISO-arvot:  ISO 100 – 25 600 (laajennettavissa ISO 50–102 400)
LCD-näyttö:  3,0 tuumaa, 1 040 000 pikseliä
Akku:  LP-E6 (Li-ion)
Paino:  770 g
Canon EOS 6D on japanilaisen Canonin valmistama digitaalinen järjestelmäkamera, jossa on 20,2 megapikselin täysikokoinen kenno. Kamera julkaistiin 17. joulukuuta 2012, vain päivää ennen Saksassa järjestettyjä Photokina-messuja. Myyntiin kamera tuli Suomessa marras-joulukuun vaihteessa 2 499 euron hintaan. Canon EOS 6D:n tärkeimpiin ominaisuuksiin kuuluu täysikokoisen kennon lisäksi 4,5 kuvan sekuntinopeus, ISO-herkyydet 100–25 600, DIGIC5+-prosessori ja sääsuojaus.
Canon EOS 6D on Canon EOS -malliston pienikokoisin täydellä kennolla varustettu järjestelmäkamera. Kameran runko on osittain valmistettu magnesiumista. Rungon paino on 770 grammaa, ja sen mitat ovat 144,5 × 110,5 × 71,2 millimetriä. Kamera sisältää myös sisäänrakennetun GPS:n, jonka avulla valokuviin saa GPS-koordinatit. Canon EOS 6D on myös ensimmäinen EOS-valikoiman kamera, jossa on sisäänrakennettu Wi-Fi. Sen avulla valokuvat voidaan jakaa esimerkiksi sosiaaliseen mediaan heti kuvanoton jälkeen.
Canon EOS 7D

| Canon EOS 7D |
| --- | --- |

Tyyppi:  digitaalinen järjestelmäkamera
Kenno:  22,3 × 14,9 mm CMOS
Korkein resoluutio:  5 184 × 3 456 (17,9 megapikseliä)
Objektiivi:  Canon EF- ja EF-S-objektiivit
Suljinajat:  1/8 000 s – 30 s, bulb
Tarkennuspisteet:  19
Tarkennustavat:  One-shot, AI Servo, AI-Focus, Manual
Sarjakuvaus:  8 kuvaa/sekunti
Etsin:  optinen/LCD
ISO-arvot:  ISO 100–6 400, laajennettavissa 12 800
LCD-näyttö:  3,0 tuumaa, 921 600 pikseliä
Tallennusmedia:  CompactFlash tyyppi I ja II, UDMA
Akku:  LP-E6 (Li-ion, 1 800 mAh)
Paino:  860 g (akun kanssa) 820 g (ilman akkua)
Canon EOS 7D on japanilaisyhtiö Canonin valmistama digitaalinen järjestelmäkamera, joka julkistettiin 1. syyskuuta 2009. Suomessa se tuli myyntiin lokakuussa noin 2 000 euron suositushinnalla. Kamerassa on 18 megapikselin APS-C-kokoinen CMOS-kenno ja kaksi Digic 4 -prosessoria. Kamera on yhteensopiva EF- ja EF-S-objektiivien kanssa.
Kameralla on mahdollista ottaa kahdeksan kuvaa sekunnissa ja videoida FullHD-laadulla 24, 25 tai 30 kuvaa sekunnissa. 720p-laadulla voidaan kuvata 50 tai 60 kuvaa sekunnissa. Videotiedostojen maksimikoko on neljä gigatavua ja kokonaiskesto enintään 29 minuuttia ja 29 sekuntia FAT32-järjestelmän rajoitusten takia.
Kamerassa on 3,0 tuuman näyttö ja tuki langattomille Speedlite-salamoille. Kamera on yhteensopiva CompactFlash- ja UDMA-muistikorttien kanssa.
Kameran seuraaja on syyskuussa 2014 julkistettu Canon EOS 7D Mark II.
Bob Geldof

Bob Geldof vuonna 2014
Robert Frederick Xenon "Bob" Geldof (s. 5. lokakuuta 1951 Dublin, Irlanti) on irlantilainen laulaja-lauluntekijä ja poliittinen aktivisti. Hänet tunnetaan toiminnastaan Afrikan köyhien ja nälkää näkevien puolesta.
Geldof oli The Boomtown Rats -yhtyeen laulusolisti. Yhtyeen hajottua vuonna 1986 hän aloitti soolouran, jonka aikana hän on julkaissut viisi albumia.
Hyväntekeväisyystoiminta

Vuonna 1984 Gelfand kirjoitti ja sävelsi yhdessä Ultravox-yhtyeen Midge Uren kanssa kappaleen "Do They Know It’s Christmas?" Etiopian nälänhädän uhrien hyväksi. Laulusta tehtiin single, joka on yksi Englannin kaikkien aikojen myydyimpiä singlejulkaisuja. Levyn kaikki tuotot menivät hyväntekeväisyyteen.
Seuraavan vuoden kesäkuussa Geldof järjesti jättiläismäiset Live Aid -konsertit, jotka keräsivät huomattavia summia Etiopian hyväksi. Konserteissa esiintyivät kaikki 1980-luvun pop-musiikin suurimmat tähdet, muun muassa Queen, U2 ja David Bowie. Vuonna 2005 Geldof järjesti jälleen mittavan hyväntekeväisyyskonserttien sarjan, Live 8 -konsertit. Tällä kertaa tarkoituksena oli nostaa esiin Afrikkaa yhä vaivaavia ongelmia, kuten velkaantuminen, AIDS ja kaupan rajoitukset.
Musiikkiura

Geldof perusti The Boomtown Rats -yhtyeen vuonna 1975. Yhtye menestyi kohtalaisesti Britanniassa mutta ei onnistunut tekemään läpimurtoa Yhdysvalloissa. Boomtown Rats hajosi vuonna 1986 ja Geldof aloitti soolouran, jonka aikana hän on julkaissut viisi albumia.
Musiikkiura > Sooloalbumit

Deep in the Heart of Nowhere (1986)
The Vegetarians of Love (1990)
The Happy Club (1993)
Sex, Age & Death (2002)
How to Compose Popular Songs That Will Sell (2011)
Elokuvaura

Geldof esitti päähenkilö Pinkiä Alan Parkerin ohjaamassa elokuvassa Pink Floyd – The Wall (1982).
Yksityiselämä

Geldof sai kumppaninsa Paula Yatesin kanssa kolme tytärtä. Heidän erottuaan Yates kuoli vuonna 2000, jonka jälkeen Geldofista tuli Yatesin ja laulaja Michael Hutchencen yhteisen tyttären huoltaja. Geldofin toiseksi vanhin tytär Peaches Geldof kuoli huumeisiin vuonna 2014.
Tunnustukset

Geldof on saanut hyväntekeväisyystyöstään useita palkintoja, ja kuningatar Elisabet II on myöntänyt hänelle ritarin arvon (KBE). Bob Geldof ei kuitenkaan ole brittiläiseen kansainyhteisöön kuuluvan maan kansalainen, joten hän ei voi käyttää arvonimeä "Sir" nimensä edessä vaikka (virheellinen) nimitys "Sir Bob Geldof" esiintyykin usein tiedotusvälineissä.
Marraskuussa 2017 Geldof palautti hänelle hänelle aiemmin myönnetyn Freedom of the City of Dublin -tunnustuspalkinnon protestiksi siitä, että sama palkinto on myönnetty myös Aung San Suu Kyille.
Geldof Suomessa

Geldof puhui Helsingissä 2. lokakuuta 2007 Helsingin Sanomien ja kehitysyhteistyöjärjestö Planin järjestämässä seminaarissa. Geldof sanoi, että köyhyys voidaan poistaa vain kaupan ja köyhien maiden talouden vahvistamisen avulla. Hän korosti demokratiaa ja tasa-arvoa, mutta huomautti että nälän torjunta on kohteelle niitäkin tärkeämpää. Hän myös kritisoi rikkaiden maiden maataloustukia ja maatalouden ylituotantoa.
Lisäksi Geldof on esiintynyt Porin Jazzeilla 17. heinäkuuta 2008.
Aiheesta muualla

Wikimedia Commonsissa on kuvia tai muita tiedostoja aiheesta .
Bob Geldofin viralliset kotisivut (Arkistoitu – Internet Archive)
Bob Geldof Internet Movie Databasessa. (englanniksi)
Geldof esiintymässä vuonna 1987.
Carelia

Carelian kansi lokakuussa 2008.
Carelia on Petroskoissa ilmestyvä suomenkielinen kulttuurilehti. Se on perustettu vuonna 1928, ja se on toiminut nimillä Punakantele, Karelija ja Punalippu vuoteen 1990, jolloin se sai nykyisen nimensä. Osa Carelia-lehden aineistosta on karjalan ja vepsän kielellä ja inkerin murteella.
Päätoimittaja vuodesta 2014 on Armas Mašin . Hänen edeltäjänsä oli Robert Kolomainen, joka toimi tehtävässä yli 20 vuotta.[lähde? ]  Kolomainen erosi tehtävästään helmikuussa 2014 Venäjän viranomaisten erotettua suurimman osan lehden toimituksesta ennen vuoden 2014 alkua. Lehteä kustantaa Venäjän valtion Periodika-kustantamo.
Vuodesta 2014 lähtien lehti ilmestyy kaksi kertaa vuodessa (aiemmin 10 kertaa vuodessa).
Aiheesta muualla

Carelian kotisivut (Arkistoitu – Internet Archive) (rkperiodika.ru)
Carelian pdf-lehden tilaussivu (venäjäksi) (rkperiodika.ru)
Carelian tiedot Venäjän postin sivustolla (pochta.ru)
Carelia-lehden tiedot erään venäläistä kirjallisuutta välittävän myymälän sivustolla (ruslania.com)
Celebration (Madonnan albumi)

| Celebration Madonna |
| --- | --- | --- |

Kokoelmalevyn tiedot
 Äänitetty : 1982–2009
 Julkaistu: 23. syyskuuta 2009
 Tyylilaji: pop, dancepop, pop rock
 Kesto: 157.24
 Levy-yhtiö: Warner Bros.
Listasijoitukset
  2.  7.
Madonnan muut julkaisut
| Hard Candy 2008 | Celebration 2009 | MDNA 2012 |
Singlet albumilta Celebration
 ”Celebration” Julkaistu: 31. heinäkuuta 2009  ”Revolver” Julkaistu: 14. joulukuuta 2009
Celebration on Madonnan kokoelma-albumi, joka sisältää 34 aiemmin julkaistua kappaletta sekä kaksi uutta kappaletta, "Celebration" ja "Revolver (Feat. Lil Wayne)". Albumi julkaistiin Suomessa 23. syyskuuta 2009. Albumi nousi Euroopan albumilistan ykkössijalle ja pysyi siellä neljä viikkoa.[lähde? ] Euroopassa albumia on myyty yli miljoona kappaletta ja maailmanlaajuisesti noin kaksi miljoonaa kappaletta.[lähde? ] Suomessa se debytoi virallisen albumilistan toisella sijalla, ja pysyi listalla yhteensä 35 viikkoa.
Kappaleet

| --- | --- |
 CD 1 Hung Up  Music  Vogue  4 Minutes (mukana Justin Timberlake & Timbaland)  Holiday  Everybody  Like a Virgin  Into the Groove  Like a Prayer  Ray of Light  Sorry  Express Yourself  Open Your Heart  Borderline  Secret  Erotica  Justify My Love  Revolver (mukana Lil Wayne) :  CD 2 Dress You Up  Material Girl  La Isla Bonita  Papa Don’t Preach  Lucky Star  Burning Up  Crazy for You  Who’s That Girl  Frozen  Miles Away  Take a Bow  Live to Tell  Beautiful Stranger  Hollywood  Die Another Day  Don’t Tell Me  Cherish  Celebration iTunes-bonuskappaleet It’s So Cool  Celebration (Benny Benassi Remix Edit)
Arvostelut

Metacritic: 84/100
Allmusic:
Entertainment Weekly: A
Pitchfork Media: 5.7/10
Cigarettes, Whisky et P'tites Pépées

| Cigarettes, Whisky et P'tites Pépées |
| --- | --- |

Ohjaaja:  Maurice Régamey
Käsikirjoittaja:   Maurice Régamey  Raymond Callava 
Säveltäjä:  Henri Betti
Kuvaaja:  Lucien Joulin
Pääosat:   Jean Carmet  Annie Cordy 
Valmistustiedot
Valmistusmaa:  Ranska
Tuotantoyhtiö:   Jeannic Films  Ardennes Films  Donjon Films  Consortium Européen de Production 
Ensi-ilta:  1958
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Cigarettes, whisky et p'tites pépées on ranskalainen elokuva vuodelta 1958. Sen lajityyppinä on komedia. Ohjaajana ja toisena käsikirjoittajana toimi Maurice Régamey, toinen kirjoittaja oli Raymond Callava. Pääosissa olivat Jean Carmet ja Annie Cordy. Elokuvan juoni ei ole merkittävä, mutta sen pääasiana on vapautuva äveriäs nuoriso Rivieran maisemissa: Tytöt löytävät suuren viinakätkön, joka kuuluu salakuljettajille. Elokuvan tunnetuin merkitys on nimikkosävelmässä, jota on käännetty useille kielille. Suomeksi kappaleen teki tunnetuksi Dave Lindholm albumillaan Sillalla vuonna 1990, nimellä Tupaakka, viina ja villit naiset. Laulu on alun perin yhdysvaltalaisen Tim Spencerin käsialaa ja nimeltään Cigarettes, Whisky And Wild Wild Women. Muilta osin elokuvan musiikista vastaa Henri Betti.
Canon EOS 850D

| Canon EOS 850D |
| --- | --- |

Tyyppi:  digitaalinen järjestelmäkamera
Kenno:  CMOS APS-C 22,3 × 14,9 mm
Korkein resoluutio:  6 000 × 4 000 (24,0 megapikseliä)
Objektiivi:  Canon EF / Canon EF-S
Suljinajat:  1/4 000 – 30 s
Tarkennuspisteet:  45
Sarjakuvaus:  7,5 kuvaa sekunnissa
ISO-arvot:  ISO 100 – 25 500
LCD-näyttö:  3,0", kosketusnäyttö, 1 040 000 pikseliä
Tallennusmedia:  SD/SDHC/SDXC
Akku:  LP-E17
Paino:  515 g (akun kanssa)
Canon EOS 850D on Canonin helmikuussa 2020 julkistama digitaalinen järjestelmäkamera. Siinä on 24 megapikselin APS-C-kokoinen CMOS-kenno, ja sillä voi kuvata jopa 7,5 kuvaa sekunnissa. Videoita voi kuvata 4K-laadulla enintään 25 kuvaa sekunnissa ja FullHD-laadulla enintään 60 kuvaa sekunnissa. Kamerassa on kolmen tuuman kosketusnäyttö, ja siinä on tuki Bluetoothille ja Wi-Fi:lle. Kameran runko painaa akun kanssa 515 grammaa.
Kamera tunnetaan Pohjois-Amerikassa nimellä Canon EOS Rebel T8i ja Japanissa nimellä Canon EOS Kiss X10i.
Carlos Valdés (kolumbialainen jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carlos Enrique Valdés Parra
Syntymäaika: 22. toukokuuta 1985 (ikä 39)
Syntymäpaikka: Cali, Kolumbia
Pelipaikka: puolustaja
Pituus: 184 senttimetriä
Paino: 80 kilogrammaa
Seura
Seura: Santa Fe
Pelinumero: 2
Seurat
| Vuodet | Seura | O | (M) |
| 2005 | Real Cartagena | 33 | (0) |
| 2006–2009 | América de Cali | 97 | (4) |
| 2009–2010 | Santa Fe | 54 | (1) |
| 2011– | Philadelphia Union | 65 | (3) |
| 2013– | → Santa Fe (laina) |  |  |
Maajoukkue
| 2008– | Kolumbia | 7 | (1) |
 Seurajoukkueuran tilastot kattavat vain kansalliset sarjat, päivitetty 3. maaliskuuta 2013.  Maajoukkueuran tilastot päivitetty 3. maaliskuuta 2013.
Carlos Enrique Valdés Parra (s. 22. toukokuuta 1985 Cali, Kolumbia) on kolumbialainen jalkapalloilija, pelipaikaltaan puolustaja. Hän edustaa Primera A:n Santa Fetä lainasopimuksella Major League Soccerin Philadelphia Unionista.
Seurajoukkueura

Valdés aloitti uransa kaudella 2005 Real Cartagenassa. Sittemmin hän edusti runsaan kolmen kauden ajan Kolumbian menestyneimpiin seuroihin lukeutuvaa América de Calia ennen siirtymistään Santa Fehen kesken kauden 2009. Hän saavutti Américassa Kolumbian liigan syysmestaruuden vuonna 2008 ja Santa Fessä Kolumbian cupin vuonna 2009. Hän toimi myös molempien joukkueiden kapteenina.
Tammikuussa 2011 Valdés siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Faryd Mondragónin kanssa. Hän vakiinnutti heti paikkansa joukkueen avauskokoonpanossa, ja Danny Califfin lähdettyä Unionista toukokuussa 2012 hänet nimettiin joukkueen kapteeniksi. Tammikuussa 2013 Valdés palasi kuitenkin lainasopimuksella entiseen seuraansa Santa Fehen.
Maajoukkueura

Valdés oli voittamassa Kolumbian nuorten maajoukkueen kanssa alle 20-vuotiaiden Etelä-Amerikan-mestaruutta vuonna 2005 ja Keski-Amerikan ja Karibian kilpailujen jalkapalloturnausta vuonna 2006. Hän kuului joukkueeseen myös vuoden 2005 nuorten MM-kilpailuissa.
Kolumbian A-maajoukkueessa Valdés debytoi vuonna 2008.
Saavutukset

Seurajoukkueet
Kolumbian-mestaruus: syksy 2008
Kolumbian cup: 2009
Maajoukkueet
Alle 20-vuotiaiden Etelä-Amerikan-mestaruus: 2005
Keski-Amerikan ja Karibian kisat: 2006
Aiheesta muualla

Kuvia tai muita tiedostoja aiheesta Carlos Valdés Wikimedia Commonsissa
Carlos Valdés Major League Soccerin sivustolla (englanniksi)
Kolumbian joukkue – Jalkapallon MM-kilpailut 2014
1 Ospina |
2 Zapata |
3 Yepes |
4 Arias |
5 Carbonero |
6 Sánchez |
7 Armero |
8 Aguilar |
9 Gutiérrez |
10 James |
11 Cuadrado |
12 Vargas |
13 Guarín |
14 Ibarbo |
15 Mejía |
16 Balanta |
17 Bacca |
18 Zúñiga |
19 Ramos |
20 Quintero |
21 Martínez |
22 Mondragón |
23 Valdés |
Valmentaja Pekerman
Kolumbian joukkue – Copa América 2015
1 Ospina |
2 Zapata |
3 Franco |
4 Arias |
5 Andrade |
6 Sánchez |
7 Armero |
8 Cardona |
9 Falcao |
10 James |
11 Cuadrado |
12 Vargas |
13 Valdés |
14 Ibarbo |
15 Mejía |
16 Valencia |
17 Bacca |
18 Zúñiga |
19 Gutiérrez |
20 Muriel |
21 Martínez |
22 Bonilla |
23 Murillo |
Valmentaja Pekerman
Bundesautobahn 1

Bundesautobahn 1 (BAB 1), lyhyemmin Autobahn 1 (A 1), on 732 kilometriä pitkä  koillis–lounaissuuntainen moottoritie Saksassa. Sen reitti kulkee Pohjois-Saksan Heiligenhafenista Saarbrückeniin lähelle Ranskan rajaa. Väylä sijaitsee Schleswig-Holsteinin, Hampurin, Ala-Saksin, Bremenin, Nordrhein-Westfalenin, Rheinland-Pfalzin ja Saarlandin osavaltioissa.
Moottoritie A 1:n osuutta Lyypekki–Ruhrin alue kutsutaan myös lempinimellä "Hansalinja" (Hansalinie). Hampurista Heiligenhafeniin kulkevaa osuutta ja sen jatkoa Puttgardenista Fehmarniin (Bundesstraße 207) kutsutaan puolestaan lempinimellä "Muuttolintureitti" (Vogelfluglinie). Kölnin läntisestä moottoritieristeyksestä Vulkaneifelin risteykseen A 1 tunnetaan nimellä Eifelautobahn.
Historia

Moottoritie A 1:n koillisin osuus Heiligenhafenista Lyypekkiin on rakennettu 1970-luvulta alkaen. Nykyiseen päätepisteeseensä eli Heiligenhafen-Mitten liittymään asti moottoritie valmistui 25. elokuuta 2008. Osuus Lyypekistä Hampuriin avattiin yli seitsemän vuosikymmentä aiemmin, vuonna 1937. Rakennustyö Hampurin ja Bremenin välillä alkoi 1936. Jo samana vuonna avattiin 71-kilometrinen osuus Dibbersenin liittymästä Oytenin liittymään. Vuonna 1937 otettiin käyttöön osuus Oytenista Bremer Kreuzin liittymään sekä osa nykyistä A 27-moottoritietä Bremen-Burglesumiin. Hampuriin asti moottoritie valmistui 1939. Hampurin kaakkoispuolelle valmistui vuonna 1962 Elben ylittävä silta ja kehätie, joka yhdisti edellä mainitut moottoritiet Hampuri–Lyypekki ja Hampuri–Bremen. Osuus Hampurista Bremeniin kuusikaistaistetaan vuoden 2012 loppuun mennessä.
Moottoritietä Bremenistä Ruhrin alueelle kaavailtiin ensimmäisen kerran vuonna 1933. Toinen maailmansota viivytti suunnitelmia niin, että Bremenin ja Ruhrin alueen itäosassa sijaitsevan Kamenin kaupungin välinen osuus (Bremer Kreuz–Kamener Kreuz) valmistui kokonaisuudessaan 1960-luvulla.
A 1 risteää moottoritie A 2:n kanssa Dortmundin koillispuolella Kamenin risteyksessä (Kamener Kreuz). 1930-luvun lopulla valmistunut risteys on Saksan toiseksi vanhin apilanlehti-mallinen moottoritieristeys, vanhin on 1936 käyttöön otettu Schkeuditzer Kreuz (A 9/A 14) Leipzigin tuntumassa. Kamenin risteys modernisoitiin 2000-luvun ensi kymmenellä. Vuonna 1957 valmistui kymmenkilometrinen kappale moottoritie A 1:tä Kamenin risteyksen ja  Dortmund/Unnan risteyksen (Kreuz Dortmund/Unna, A 44) välille. Dortmundin ja Remscheidin välinen osuus avattiin 1961. Ensimmäinen, 25-kilometrinen osuus Leverkusenin risteyksestä (Kreuz Leverkusen) Remscheidin liittymään avattiin 1939. Nykyiseen päätepisteeseensä Blankenheimissa A 1 valmistui vuonna 1982.
Eifelin alueella moottoritietä alettiin rakentaa jo ennen toista maailmansotaa. Hasbornin alueelle saatiin valmiiksi lyhyt yksiajoratainen osuus ennen sodan alkua.
Moottoritie Saarbrückenistä Vulkaneifelin risteykseen (Dreieck Vulkaneifel, A 1/A 48) rakennettiin 1970- ja 1980-luvulla. Vulkaneifelin risteyksestä Daunin liittymään moottoritie valmistui 1997. Eifelin alueella moottoritie A 1:ssä on edelleen 25-kilometrinen "katko", jonka mahdolliseen rakentamiseen vaikuttavat huomattavat luonnonsuojelulliset näkökohdat.
Eurooppatieluokitus

E 47: Heiligenhafen – Autobahnkreuz Lübeck (Lyypekki)
E 22: Autobahnkreuz Lübeck – Autobahndreieck Stuhr
E 37: Autobahndreieck Stuhr – Autobahnkreuz Köln Nord
E 31: Autobahnkreuz Köln Nord – Autobahnkreuz Bliesheim
E 29: Autobahnkreuz Bliesheim – Blankenheim/Tondorf
E 44: Autobahndreieck Vulkaneifel – Wittlich-Mitte
E 44/E 42: Wittlich-Mitte – Autobahnkreuz Wittlich
E 44: Autobahnkreuz Wittlich – Autobahndreieck Moseltal
E 422: Autobahndreieck Moseltal – Saarbrücken-Malstatt
Aiheesta muualla

Wikimedia Commonsissa on kuvia tai muita tiedostoja aiheesta .
A 1 yksityiskohtainen reittikaavio
Structurae.de
Nordelbebrücke sijaitsee Hampurin eteläosassa.
Vuonna 1937 valmistunut Kamener Kreuz uudistettiin 2009. Se on Saksan toiseksi vanhin apilanlehtimallinen moottoritieristeys. Kamener Kreuzissa risteävät moottoritiet A 1 ja A 2.
Moottoritie A 1 Blombachtalissa Wuppertalin alueella.
Siltatyömaa Daunissa, Rheinland-Pfalzin osavaltiossa.